南賓縣 (忠州)

南賓縣是重慶歷史上的一個縣，唐武德二年析浦州之武寧縣置「忠州　隋巴東郡之臨江縣。義寧二年，置臨州，又分置豐都縣。武德二年，分浦州之武寧縣置南賓縣，又分臨江縣置清水縣，並屬臨州。八年，又以浦州之武寧縣來屬。其年，又隸浦州。九年，以廢潾州之墊江縣來屬。貞觀八年，改臨州為忠州。天寶元年，改為南賓郡。 乾元元年，復為忠州。舊領縣五，戶八千三百一十九，口四萬九千四百七十八。天寶，戶六千七百二十二，口四萬三千二十六。在京師南二千二百二十二里，至東都二千七百四十七里。 臨江縣　漢縣，屬巴郡。後魏置萬川郡。貞觀八年，改臨州為忠州，治於此縣。 豐都縣　漢枳縣地，屬巴郡。後漢置平都縣。義寧二年，分臨江縣置豐都縣。 南賓　武德二年，分武寧縣置。 墊江縣　漢縣，屬巴郡，後廢。後魏分臨江縣復置。周改為魏安縣，隋復為墊江。武德初，屬潾州。州廢，屬臨州。 桂溪縣　武德二年，分臨江置清水縣。天寶元年，改為桂溪。」。《舊唐書》卷三十九　志第十九／地理二／十道郡國　二／山南道／山南東道／忠州「忠州南賓郡，下。本臨州，義寧二年析巴東郡之臨江置，貞觀八年更名。土貢：生金、綿紬、蘇薰席、文刀。戶六千七百二十二，口四萬三千二十六。縣五。臨江縣，中下。有鹽。豐都縣，中下。義寧二年析臨江縣置。南賓縣，中下。武德二年析浦州之武寧縣置。有鐵。墊江縣，中下。桂溪縣。中下。本清水縣，武德二年析臨江置，天寶元年更名。」。《新唐書》卷四十　志第三十／地理四／山南道／東道採訪使／忠州南賓郡。宋代屬夔州路忠州，宋度宗後升咸淳府「咸淳府，下，本忠州，南賓郡，軍事。咸淳元年，以度宗潛邸，升府。元豐戶三萬五千九百五十。貢綿紬。縣三：臨江，中下。墊江，中下。熙寧五年，省桂溪縣入焉。南賓。下。南渡後，增縣二：豐都，下。龍渠。下。」。《宋史》卷八十九　志第四十二／地理五／夔州路／咸淳府。元代屬重慶路忠州「忠州，下。唐改為南賓郡，又為忠州。宋升咸淳府。元仍為忠州。領三縣：臨江，下。南賓，下。豐都。下」。《元史》卷六十志第十二／地理三／四川等處行中書省／重慶路。明洪武四年省入酆都縣「酆都：州西南。元曰豐都。洪武十年五月省入涪州。十三年十一月復置，曰酆都。南濱大江，有葫蘆溪自西南流入焉。東南有南賓縣，洪武中省。又有沙子關巡檢司。」。《明史》卷四十三　志第十九／地理四／四川／重慶府。

註釋

Category:隋朝縣份
Category:唐朝縣份
Category:宋朝縣份
Category:元朝縣份